Universiteit van die Vrystaat

Universiteit van die Vrystaat (UV) is 'n universiteit wat in Bloemfontein, die hoofstad van die Vrystaat, Suid-Afrika, geleë is. Studente verwys na hulself as "kovsies".

Die Universiteit se kampus word soms as 'n akademiese dorp beskryf, omrede alle lesingsale, laboratoria, kantore, koshuise, sport- en studentefasiliteite, en 'n opleidingshospitaal binne loopafstand in 'n veilige kampus geleë is. Die kampus is op sy beurt naby Bloemfontein se stadskern geleë.

Die universiteit is in 2010 deur Webometrics as die 9de beste universiteit in Suid-Afrika, en as die 2095ste beste ter wêreld aangewys.

Die Johannes Stegman Kunsgalery is op die kampus geleë.

Geskiedenis 

Die universiteit het oor die jare verskeie name gehad:
 1904 Grey-kollege, aanvaar vir die eerste keer matrikulante vir 'n B.A.-kursus in 1904.
 1906 Grey-universiteitskollege, in 1906 van die Grey-kollege afgeskei.
 1940's Universiteitskollege van die Oranje-Vrystaat.
 1950 Universiteit van die Oranje-Vrystaat.
 2001 Universiteit van die Vrystaat.

Fakulteite 
Die instansie bied studierigtings in die volgende akademiese afdelings aan:

 Ekonomiese en Bestuurswetenskappe
 Geesteswetenskappe
 Gesondheidswetenskappe
 Natuur- en Landbouwetenskappe
 Opvoedkunde
 Regsgeleerdheid
 Teologie

Omstredenheid

Die Reitz-vier 
In 2007 het vier studente (RC Malherbe, Johnny Roberts, Schalk van der Merwe en Danie Grobler) swart werkers van die universiteit "verneder" deur hulle aan 'n ontgroeningseremonie by die Reitz-koshuis te laat deelneem. 'n Video is van die gebeure geskiet en is later oor die internet versprei. Die video het opslae in Suid-Afrika en internasionaal gemaak. Hulle is later op 'n klag van crimen injuria skuldig bevind en is elk 'n boete van R20 000 opgelê.

Nadat appèl aangeteken is, is hulle vonnisse drasties verminder. Die regter het erken dat die landdros by die eerste vonnisoplegging wesentlike mistastings rakende die aard en die erns van die misdaad gemaak het.

Verwydering van 'God' uit leuse 
Die senaat en universiteitsraad het laat 2010/begin 2011 besluit om die universiteit se leuse In Deo Sapientiae Lux (In God is die lig van wysheid) na In Veritate Sapientiae Lux (In waarheid is die lig van wysheid) te verander. Die verwydering van die woord 'God' is sterk gekritiseer.

Verbonde

As hoogleraar 
 Dirk du Toit (1943–2009), politikus

As student 
 Charles Robberts Swart (1894–1982), politikus
 Bram Fischer (1908–1975), advokaat en burgerregteaktivis
 Pieter Willem Botha (1916–2006), politikus
 Willem Ouweneel (1944), bioloog, filosoof en teoloog
 Antjie Krog (1952), digter en skrywer
 Pedro Crous (1963), mikoloog en fitopatoloog
 Hansie Cronjé (1969–2002), krieketspeler

Eredoktoraat 
 Hendrik Pieter Nicolaas Muller (1859–1941), koopman, wêreldreisiger, etnograaf, publisis, diplomaat en filantroop
 Karel Schoeman (1939–), skrywer
 Oprah Winfrey (1954–), geselsprogram aanbieder

Noemenswaardige alumni 
Enkele van die noemenswaardige alumni wat die instansie opgelewer het:

 Leon Schuster, komediant, akteur en vervaardiger.
 Roelf Meyer, Suid-Afrikaanse politikus.
 Martinus de Beer, skrywer.
 Jaap Steyn, Afrikaanse skrywer.
 Pieter Willem Botha, Staatspresident van Suid-Afrika.
 Deon Meyer, Afrikaanse skrywer.

Sportlui

Rugby 
 De Wet Ras
 Gysie Pienaar
 Johan Wessels
 CJ van der Linde
 Juan Smith
 Heinrich Brüssow
 Meyer Bosman
 Theuns Stofberg
 Coenie Oosthuizen
 Andries Strauss
 Robert Ebersohn
 Sias Ebersohn
 Pieter van Zyl
 Ashley Johnson

Sien ook 
 Lys van universiteite in Suid-Afrika

Verwysings

Eksterne skakels 

 Universiteit van die Vrystaat se amptelike webtuiste

Geboue en strukture in Bloemfontein
Vrystaat